เรื่องร้องเรียน (ท่อระบายน้ำ,คลอง,ถนน) วันที่ 2022-07-04 06:55:44 — แขวงทวีวัฒนา เขตทวีวัฒนา กรุงเทพมหานคร
เรื่องขอความอนุเคราะห์กรณีเร่งด่วน
ผมมีบ้านอยู่ติดคูน้ำ ยังทำสวนผักและกำลังจะปลูกมะขาม ส่วนฝั่งตรงข้ามยังทำสวนผักอยู่เช่นกัน แต่ก่อนที่จะมีการทำถนนสายพรานนก-พุทธมณฑลสาย4 น้ำเคยระบายออกไปยังคลองบางเชือกหนังได้ แต่ตั้งแต่มีการสร้างถนนสายนี้ ก็ได้มีการฝังท่อให้น้ำพอระบายออกไปได้บ้าง แต่ชาวบ้านที่ถูกเวณคืนสร้างถนนก็มีที่ดินติดถนน จึงมีการถมที่เพื่อปลูกสร้างอาคาร จนทำให้ดินไหลปิดท่อระบายน้ำเป็นที่เรียบร้อย จึงทำให้น้ำไม่สามารถระบายออกไปไหนได้ กลายเป็นแอ่งกระทะ ตอนนี้บ้านผมและชาวบ้านรวม5หลังคาเรือน ต้องคอยลุ้นกันว่าฝนจะตกหนักวันไหน น้ำจะท่วมเข้าสวนเมื่อไหร่ เคยไปปรึกษากับสำนักงานเขตทวีวัฒนาแล้ว แต่ก็ได้คำตอบแค่ว่า ให้คุยกับช่างเอกชน เพราะทางเขตไม่มีช่าง 
  สิ่งที่ต้องการคือ อยากให้หน่วยงานที่เกี่ยวข้องขุดฟุตปาทถนนทวีวัฒนา-กาญจนาภิเษก แล้วฝังท่อระบายน้ำไปเชื่อมกับบ่อพัก เพราะคูน้ำนี้ยาวไปถึงถนนทวีวัฒนา-กาญจนาภิเษก ระยะทางประมาณ4เมตร  เพื่อช่วยระบายน้ำยามฝนตกหนัก อยากฝากหน่วยงานที่เกี่ยวข้องด้วยครับ
พิกัด คูน้ำนี้อยู่ระหว่างซอยทวีวัฒนา-กาญจนาภิเษก11กับซอยทวีวัฒนา-กาญจนาภิเษก13